CELEX: 62013CN0616
Language: da
Date: 2013-11-27 00:00:00
Title: Sag C-616/13 P: Appel iværksat den 27. november 2013 af Productos Asfálticos (PROAS), S.A. til prøvelse af dom afsagt af Retten (Ottende Afdeling) den 16. september 2013 i sag T-495/07, PROAS mod Kommissionen

25.1.2014   
            
            
               DA
            
            
               Den Europæiske Unions Tidende
            
            
               C 24/15
            
         Appel iværksat den 27. november 2013 af Productos Asfálticos (PROAS), S.A. til prøvelse af dom afsagt af Retten (Ottende Afdeling) den 16. september 2013 i sag T-495/07, PROAS mod Kommissionen
   (Sag C-616/13 P)
   2014/C 24/27
   Processprog: spansk
   
      Parter
   
   
      Appellant: Productos Asfálticos (PROAS), S.A. (ved abogada C. Fernández Vicién)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Sagen fremmes til realitetsbehandling, og der gives sagsøgeren medhold.
            
         
               —
            
            
               Rettens dom af 16. september 2013 annulleres.
            
         
               —
            
            
               Appellanten gives medhold i sin påstand for Retten i Første Instans og Kommissionens afgørelse af 3. oktober 2007 i sag COMP/38.710 — Bitume (Spanien) annulleres. Subsidiært nedsættes den bøde, der er pålagt sagsøgeren.
            
         
               —
            
            
               Subsidiært hjemvises sagen til Retten til fornyet behandling.
            
         
               —
            
            
               Kommissionen tilpligtes under alle omstændigheder at betale samtlige sagens omkostninger, herunder omkostningerne i sagen for Retten.
            
         
      Anbringender og væsentligste argumenter
   
   
               1)
            
            
               Retten har tilsidesat princippet om en effektiv retsbeskyttelse, idet den i forbindelse med udøvelsen af sin fulde prøvelsesret har undladt at behandle de anbringender, som Productos Asfálticos, S.A. har gjort gældende vedrørende fastsættelsen af bødens størrelse. Denne tilsidesættelse konkretiseres således:
               
                           —
                        
                        
                           Retten har forvansket de anbringender, som Proas har gjort gældende i annullationssøgsmålet for Retten.
                        
                     
                           —
                        
                        
                           Retten har ikke foretaget nogen selvstændig analyse af forholdsmæssigheden eller begrundelsen for sanktionen, for så vidt angår overtrædelsens virkninger.
                        
                     
                           —
                        
                        
                           Retten har ikke analyseret Kommissionens overholdelse af ligebehandlingsprincippet og retssikkerhedsprincippet i forhold til Kommissionens tidligere afgørelser.
                        
                     
                           —
                        
                        
                           Retten har ikke foretaget en effektiv analyse af Proas’ specifikke vægt i overtrædelsen og med urette afvist de begærede foranstaltninger med henblik på sagens tilrettelæggelse.
                        
                     
         
               2)
            
            
               
                  
                     Retten har tilsidesat retssikkerhedsprincippet og ligebehandlingsprincippet samt Proas’ ret til forsvar
                  , idet den har fortolket retningslinjerne for beregningen af bøder i henhold til artikel 15, stk. 2, sidste afsnit, i forordning nr. 17, forkert (1):
               
                           —
                        
                        
                           Retten har givet Kommissionen lov til at tilsidesætte sine egne retningslinjer ved at give den mulighed for at undlade at tage hensyn til en overtrædelses virkning ved fastsættelsen af bøden.
                        
                     
                           —
                        
                        
                           Retten har tilsidesat Proas’ ret til forsvar ved ikke at give selskabet mulighed for at afkræfte formodningen om, at karteller altid har virkninger.
                        
                     
         
               3)
            
            
               
                  
                     Retten har tilsidesat principperne om god forvaltningsskik og om overholdelse af en rimelig frist.
                  
               
            
         
               4)
            
            
               
                  
                     Retten har tilsidesat de principper, der finder anvendelse på udgifter.
                  
               
            
         
      (1)  Forordning (EØF) nr. 17: Første forordning om anvendelse af bestemmelserne i traktatens artikler 85 og 86 (EFT 13 af 21.2.1962, s. 204).